CELEX: C2007/297/40
Language: et
Date: 2007-12-08 00:00:00
Title: Kohtuasi C-445/07 P: Euroopa Ühenduste Komisjoni 28. septembril 2007 esitatud apellatsioonkaebus Euroopa Ühenduste Esimese Astme Kohtu poolt kohtuasjas T-189/02: Ente per le Ville Vesuviane versus Euroopa Ühenduste Komisjon tehtud 18. juuli 2007 . aasta otsuse peale

8.12.2007   
            
            
               ET
            
            
               Euroopa Liidu Teataja
            
            
               C 297/25
            
         Euroopa Ühenduste Komisjoni 28. septembril 2007 esitatud apellatsioonkaebus Euroopa Ühenduste Esimese Astme Kohtu poolt kohtuasjas T-189/02: Ente per le Ville Vesuviane versus Euroopa Ühenduste Komisjon tehtud 18. juuli 2007. aasta otsuse peale
   (Kohtuasi C-445/07 P)
   (2007/C 297/40)
   Kohtumenetluse keel: itaalia
   Pooled
   
      Apellant: Euroopa Ühenduste Komisjon (esindaja(d): L. Flynn, keda abistas advokaat A. Dal Ferro)
   
      Teised menetluspooled: Ente per le Ville Vesuviane
   Apellandi nõuded
   
               —
            
            
               Tühistada Esimese Astme Kohtu 18. juuli 2007. aasta otsus osas, milles tunnistatakse Ente per le Ville Vesuviane tühistamishagi vastuvõetavaks;
            
         
               —
            
            
               tunnistada vastuvõetamatuks Ente per le Ville Vesuviane esitatud tühistamishagi komisjoni 13. märtsi 2002. aasta otsuse D(2002) 810111 peale;
            
         
               —
            
            
               mõista Ente per le Ville Vesuvianelt välja nii käesoleva menetluse kui ka Esimese Astme Kohtu menetlusega seotud kulud.
            
         Väited ja peamised argumendi
   Komisjon peab oma apellatsioonkaebust Esimese Astme Kohtu otsuse peale vastuvõetavaks, kuna hoolimata sellest, et esimeses astmes tehti otsus tema kasuks, lükati Esimese Astme Kohtu poolt tagasi tema väide Ente per le Ville Vesuviane hagiavalduse vastuvõetamatuse kohta.
   Hageja leiab, et vaidlustatud otsuses on järgmine viga: ühenduse õiguse rikkumine selles otsuse osas, milles tunnustatakse Ente per le Ville Vesuviane esitatud tühistamishagi vastuvõetavust ja kus teda on peetud otseselt puudutatuks EÜ artikli 230 neljanda lõike mõttes. Hageja leiab, et väljakujunenud ühenduse kohtupraktikast tuleneb, et kui — nagu käesolevas kohtuasjas — eksisteerib liikmesriigile adresseeritud akt, milles talle antakse kaalutlusõigus hageja üle või vähemalt tema mõjutamise õigus, ei saa vaidlustatud otsus hagejat otseselt puudutada ja seda olenemata sellest, kas ta on või ei ole ühenduselt „abi saav” isik.